*****

ΚΑΝΟΝΙΣΜΟΣ (ΕΟΚ) αριθ. 86/89 ΤΗΣ ΕΠΙΤΡΟΠΗΣ

της 16ης Ιανουαρίου 1989

για την έναρξη απόσταξης επιτραπέζιου οίνου που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87 του Συμβουλίου για την περίοδο 1988/89

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (2), και ιδίως το άρθρο 41 παράγραφος 10, το άρθρο 47 παράγραφος 3 και το άρθρο 81,

Εκτιμώντας:

ότι ο κανονισμός (ΕΟΚ) αριθ. 2721/88 της Επιτροπής (3), καθόρισε τις λεπτομέρειες των εθελοντικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87· ότι ο κανονισμός (ΕΟΚ) αριθ. 2720/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3479/88 (5), καθορίζει τις τιμές, τις ενισχύσεις καθώς και ορισμένα άλλα στοιχεία που ισχύουν για την προληπτική απόσταξη για την περίοδο 1988/89·

ότι ο κανονισμός (ΕΟΚ) αριθ. 822/87 προβλέπει στο άρθρο 41 παράγραφος 1 ότι στις περιόδους κατά τη διάρκεια των οποίων έχει αποφασιστεί η απόσταξη που αναφέρεται στο άρθρο 39, θα πρέπει να αρχίσει μια απόσταξη στηρίξεως μόλις τεθεί σε ισχύ το εν λόγω μέτρο·

ότι ο κανονισμός (ΕΟΚ) αριθ. 85/89 της Επιτροπής (6) αποφάσισε την εφαρμογή για την περίοδο 1988/89 της αποστάξεως που αναφέρεται στο άρθρο 39 του κανονισμού (ΕΟΚ) αριθ. 822/87, και ότι είναι εφεξής απαραίτητο να αρχίσει την ίδια ημερομηνία η απόσταξη που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87·

ότι λαμβάνοντας υπόψη την ενέργεια εξυγιάνσεως της αγοράς που προβλέπεται από την εφαρμογή, κατά τη διάρκεια της περιόδου αυτής, του μέτρου της αποστάξεως που προβλέπεται από το άρθρο 39 του κανονισμού (ΕΟΚ) αριθ. 822/87, είναι σκόπιμο να περιοριστεί η εφαρμογή του μέτρου μόνο στις περιοχές όπου έχει ανοίξει η υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 καθώς και η συνολική ποσότητα του επιτραπέζιου οίνου που μπορεί να αποσταχθεί στα πλαίσια της αποστάξεως στήριξης σε 3,5 εκατομμύρια εκατόλιτρα και να περιοριστεί η ολική ποσότητα του επιτραπέζιου οίνου για την οποία κάθε παραγωγός μπορεί να υποβάλει ένα ή περισσότερα συμβόλαια ή δηλώσεις παράδοσης για να εγκριθούν από τον οργανισμό παρέμβασης σε ποσοστό ανάλογο με την ποσότητα του επιτραπέζιου οίνου που παρήγαγε κατά την περίοδο 1988/89·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Απόσταξη βάσει του άρθρο 41 παράγραφος 1 του κανονισμού (ΕΟΚ) αριθ. 822/87 ανοίγει για την περίοδο 1988/89 για όλους του επιτραπέζιους οίνους που λαμβάνονται από σταφυλές που προέρχονται από τις περιοχές παραγωγής που υπόκεινται στην υποχρεωτική απόσταξη για την περίοδο 1988/89 εντός του ορίου των 3,5 εκατομμυρίων εκατολίτρων.

Άρθρο 2

Η συνολική ποσότητα επιτραπέζιου οίνου για την οποία κάθε παραγωγός μπορεί να συνάψει μία ή περισσότερες συμβάσεις δεν μπορεί να υπερβεί:

- 7 εκατόλιτρα ανά εκτάριο καλλιεργουμένης εκτάσεως για την παραγωγή επιτραπέζιου οίνου, ή

- 10 % της ποσότητας του επιτραπέζιου οίνου που παράγεται στο ελληνικό τμήμα της αμπελουργικής ζώνης Γ ΙΙΙ,

- 9 % της ποσότητας επιτραπέζιου οίνου που παράγεται στις άλλες αμπελουργικές ζώνες.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 269 της 29. 9. 1988, σ. 5.

(3) ΕΕ αριθ. L 241 της 1. 9. 1988, σ. 88.

(4) ΕΕ αριθ. L 241 της 1. 9. 1988, σ. 79.

(5) ΕΕ αριθ. L 305 της 10. 11. 1988, σ. 26.

(6) Βλέπε σελίδα 14 της παρούσας Επίσημης Εφημερίδας.